《觉华烟雨》
明代·卢宽

觉华禅宫隔烟水，楼阁斩然插天起。望中不见金碧辉，宛在空天云雾里。

云雾朝昏阴复晴，隐隐映映明不明。何当放舟达彼岸，置我身世于蓬瀛。

作者简介：卢宽，字伯栗。东莞人。明成祖永乐二十一年（一四二三）举人，任广西全州训导。荐为知县，辞不就。迁上高县教谕。事见明崇祯《东莞县志》卷三、清康熙《东莞县志》卷八。